ai4bharat/Pralekha huggingface dataset:
জাহাজচলাচলমন্ত্রক
বিশ্বে প্রথম জাহাজে কর্মরতদের জন্য বায়োমেট্রিক পরিচয়পত্রের সূচনা হল ভারতে
নয়াদিল্লি, ২৮ অগাস্ট, ২০১৯
জাহাজে কর্মরতদের জন্য বায়োমেট্রিক মুখাবয়ব যাচাই ভিত্তিক পরিচয়পত্রের  সূচনা হল। বিশ্বের মধ্যে ভারতে প্রথম এই পরিচয়পত্র চালু হল। নতুন দিল্লীতে আজ জাহাজ চলাচল এবং রাসায়নিক ও সার প্রতিমন্ত্রী শ্রী মনসুখ মান্ডভিয়া জাহাজে কর্মরত পাঁচ ভারতীয় কর্মীর হাতে বিএসআইডি তুলে দিয়ে এই প্রকল্পের সূচনা করেন।
এই পরিচয়পত্র তৈরিতে আধুনিক নিরাপত্তার বিষয়গুলি বিবেচিত হয়েছে। এরফলে যাদের এই পরিচয়পত্র থাকবে তাঁদের আরও বিশ্বাসযোগ্যভাবে চিহ্নিত করা সম্ভব হবে। এই পরিচয়পত্র তৈরির সময় কর্মীদের ব্যক্তিগত তথ্য সুরক্ষিত রাখা হবে। ভারত আন্তর্জাতিক শ্রম সংস্হাতে বিএসআইডি-র বিষয়ে এর আগে বিশদে জানিয়েছে।
এই উপলক্ষ্যে আয়োজিত অনুষ্ঠানে শ্রী মান্ডভিয়া বলেন, প্রধানমন্ত্রী নরেন্দ্র মোদীর নেতৃত্বে দ্রুত গতিতে দেশের বিকাশ ঘটছে। উপকূলীয় অঞ্চলে জাহাজ চলাচল, অভ্যন্তরীণ জলপথ সহ সামুদ্রিক নানা কর্মতৎপরতা সাম্প্রতিক সময়ে জোরালোভাবে দেখা যাচ্ছে। এরফলে এইক্ষেত্রে আরও বেশি করে কর্মসংস্হানের সুযোগ তৈরি হচ্ছে। ২০১৭ সালে ভারতীয় এবং বিদেশী জাহাজে কর্মরত ভারতীয় কর্মীদের সংখ্যা ছিল ১৫৪৩৪৯ জন। চলতি বছরে এই সংখ্যা ৩৫ শতাংশ বেড়ে দাঁড়িয়েছে ২০৮৭৯৯ জন।
মন্ত্রী বলেন, কর্মী বৃদ্ধির এই বিষয়টি অত্যন্ত তাৎপর্যপূর্ণ। নতুন এই পরিচয়পত্রে বিভিন্ন জাহাজে কর্মরত ভারতীয়দের সনাক্তকরণ খুব সহজেই হবে। এরফলে এঁদের কাজ পেতে যেমন সুবিধা হবে, সেরকমভাবে বিশ্বের যেকোন প্রান্তে তাঁদের সহজেই সনাক্ত করা যাবে।
নতুন এই পরিচয়পত্রটি আইএলও-র ১৮৫ নম্বর কনভেনশন মেনে করা হয়েছে। ভারত এই কনভেনশনে ২০১৫র অক্টোবরে যোগ দিয়েছে।
মুম্বাইয়ের সেন্টার ফর ডেভলপমেন্ট অফ অ্যান্ডভান্স কম্পিউটিং বিএসআইডি-র এই প্রকল্পটি দায়িত্বে রয়েছে। এই পরিচয়পত্র পাওয়ার জন্য মুম্বাই, কলকাতা, চেন্নাই, নয়ডা, গোয়া, নিউ ম্যাঙ্গালোর, কোচি, ভাইজাগ এবং কান্দলা- দেশে এই ৯টি তথ্য সংগ্রহ কেন্দ্র থেকে পাওয়া যাবে। জাহাজে কর্মরত যেসব ভারতীয় কর্মচারী কেন্দ্রীয় সরকারের ‘কন্টিনিউয়াস ডিসচার্জ সার্টিফিকেট’ পেয়ে থাকেন তাঁরাই বিএসআইডি পাওয়ার যোগ্য। বর্তমানে সাড়ে তিন লক্ষ ভারতীয় এই বিএসআইডি আগামী দু-বছরের মধ্যে পাবেন। পরবর্তীকালে প্রতি বছরে ১৫ হাজার নতুন ভারতীয় কর্মীদের এই পরিচয়পত্র দেওয়া হবে।
CG/CB/NS
(Visitor Counter : 159
প্রধানমন্ত্রীরদপ্তর
রাষ্ট্রপতি শ্রীমতী দ্রৌপদী মুর্মুর কার্যকালের মেয়াদ সফলভাবে হবে বলে প্রধানমন্ত্রী আশা প্রকাশ করেছেন
নয়াদিল্লি, ২৫ জুলাই, ২০২২
প্রধানমন্ত্রী শ্রী নরেন্দ্র মোদী রাষ্ট্রপতি শ্রীমতী দ্রৌপদী মুর্মুর কার্যকালের মেয়াদ সফলভাবে হবে বলে আশা প্রকাশ করেছেন। তিনি বলেছেন, তাঁর এই রাষ্ট্রপতি পদে আসীন হওয়া এক গৌরবময় মুহুর্ত, বিশেষত তা দেশের দরিদ্র, প্রান্তিক এবং নিম্নবিত্তদের জন্য। প্রধানমন্ত্রী বলেন, ভারতের আজাদি কা অমৃত মহোৎসব পালনের সময় রাষ্ট্রপতি পদে আসীন হয়ে তাঁর ভাষণে রাষ্ট্রপতি ভারতের সাফল্যকে তুলে ধরেছেন এবং সম্ভাবনাময় উজ্জ্বল ভবিষ্যতের পথের দিশা দিয়েছেন। প্রধানমন্ত্রী এক ট্যুইটে বলেছেন :
“দেশের রাষ্ট্রপতি পদে শ্রীমতী দ্রৌপদী মুর্মুজির শপথ গ্রহণ সমগ্র দেশ গর্বের সঙ্গে প্রত্যক্ষ করেছে। রাষ্ট্রপতি পদে তাঁর আসীন হওয়া এক গৌরবময় মুহুর্ত, বিশেষত তা দেশের দরিদ্র, প্রান্তিক এবং নিম্নবিত্তদের জন্য। রাষ্ট্রপতি পদে তাঁর কার্যকালের মেয়াদ সফল হবে বলে আমি আমার শুভেচ্ছা ব্যক্ত করছি।”
“রাষ্ট্রপতি পদে শপথ নিয়ে দ্রৌপদী মুর্মুজি আশা এবং ভালোবাসার বার্তা দিয়েছেন। ভারত যখন আজাদি কা মহোৎসব পালন করছে ভারতের সাফল্যের প্রতি আলোকপাত করে তিনি দেশের সামনে সম্ভাবনাময় উজ্জ্বল ভবিষ্যতের পথের দিশা দিয়েছেন।”
PG/AB/NS
(
প্রতিরক্ষামন্ত্রক
২০২২ সালে তৃতীয় মার্শাল অফ দ্য এয়ার ফোর্স অর্জন সিং স্মারক হকি প্রতিযোগিতা
নতুন দিল্লি, ১৪ই এপ্রিল, ২০২২
২০২২ সালে তৃতীয় মার্শাল অফ দ্য এয়ার ফোর্স অর্জন সিং স্মারক হকি প্রতিযোগিতা ১৮ই এপ্রিল চন্ডীগড়ে বেস রিপেয়ার ডিপোতে অনুষ্ঠিত হবে। প্রতিযোগিতা চলবে ২৩শে এপ্রিল পর্যন্ত। এয়ার অফিসার ইনচার্জ  প্রতিযোগিতার উদ্বোধন করবেন। বিমান বাহিনীর প্রধান ২৩শে এপ্রিল এর সমাপ্তি অনুষ্ঠানে পৌরোহিত্য করবেন।
দেশ – বিদেশের ১২টি বিখ্যাত দল প্রতিযোগিতায় অংশ নেবে। কানাডা, মালেশিয়া, বাংলাদেশ ও শ্রীলঙ্কার বিমান বাহিনীকে প্রতিযোগিতায় অংশগ্রহণের জন্য আহ্বান জানানো হয়েছে।
বিমান বাহিনীর মার্শাল অর্জন সিং হকি খেলায় অত্যন্ত পারদর্শী ছিলেন। যুদ্ধ ক্ষেত্রের পাশাপাশি ক্রীড়া ক্ষেত্রেও তিনি অনুপ্রেরণার উৎস। তাঁর জন্ম দিন ১৫ই এপ্রিল। অর্জন সিং –এর জন্ম শতবার্ষিকীতে ২০১৯ সালে দ্বিতীয় হকি টুর্নামেন্টে বাংলাদেশ ও শ্রীলঙ্কার বিমান বাহিনীর সদস্যরা অংশ নেন। সে বছর চেন্নাইয়ের ইন্টিগ্রেটেড কোচ ফ্যাক্টরী বিজয়ী হয়।
CG/CB/SFS
(Visitor Counter : 102
তথ্যওসম্প্রচারমন্ত্রক
২৩শে আগস্ট মিডিয়া প্রোডাকশনের সাধারণ পরিচালন পদ্ধতি সম্পর্কে স্পষ্টিকরণ
নয়াদিল্লী, ২৪ আগস্ট, ২০২০
কোভিড-১৯ মহামারীর প্রেক্ষিতে তথ্য ও সম্প্রচার মন্ত্রক গতকাল ২৩ আগস্ট মিডিয়া প্রোডাকশনের জন্য সম্পূর্ণ নীতি-নির্দেশিকা এবং সাধারণ পরিচালন পদ্ধতি, এসওপি প্রকাশ করে। এই এসওপি সমস্ত রকমের মিডিয়া প্রোডাকশন অর্থাৎ বৈদ্যুতিন এবং চলচ্চিত্র মাধ্যমের জন্য শ্যুটিং, টেলিভিশনের অনুষ্ঠান তৈরি, ওয়েব সিরিজের মতো অনুষ্ঠান তৈরির ক্ষেত্রে প্রযোজ্য হবে বলে স্পষ্ট করে জানানো হচ্ছে। এই সাধারণ পরিচালন পদ্ধতি তথ্য ও সম্প্রচার মন্ত্রকের ওয়েবসাইটে পাওয়া যাবে। এটি দেখতে চাইলে নিচের লিঙ্কে ক্লিক করুন-
CG/CB/NS
(
প্রধানমন্ত্রীরদপ্তর
পাঠাগারগুলির পরিকাঠামো উন্নয়নের উপর জোর দেওয়া হলে পাঠের গুরুত্ব সম্পর্কে সচেতনতা ছড়িয়ে পড়বে : প্রধানমন্ত্রী
নতুন দিল্লি, ৬ আগস্ট, ২০২৩
প্রধানমন্ত্রী শ্রী নরেন্দ্র মোদী বলেছেন, আমাদের পাঠাগারগুলির পরিকাঠামো উন্নয়নের উপর জোর দেওয়া হলে এবং সৃজনশীল লেখালেখিকে উৎসাহ দিলে, বিশেষ করে যুব সমাজের মধ্যে পড়ার গুরুত্ব সম্পর্কে সচেতনতা ছড়িয়ে পড়বে।
নতুন দিল্লিতে রাষ্ট্রপতি শ্রীমতী দ্রৌপদী মুর্মু আজ পাঠাগার উৎসবের সূচনা করায় প্রধানমন্ত্রী সন্তোষপ্রকাশ করেন।
রাজা রামমোহন রায় লাইব্রেরি ফাউন্ডেশনের এক ট্যুইটের জবাবে প্রধানমন্ত্রী তাঁর ট্যুইট বার্তায় বলেন;
“এই ধরনের উদ্যোগ, বিশেষ করে যুব সমাজের মধ্যে পড়ার গুরুত্ব সম্পর্কে সচেতনতার প্রসার ঘটাবে। আমাদের পাঠাগারগুলির পরিকাঠামো উন্নয়ন এবং সৃজনশীল লেখালেখির উপর জোর দেওয়া হচ্ছে দেখে ভালো লাগছে।”
AC/SD/SKD
(
সংস্কৃতিমন্ত্রক
কবিগুরুর জন্মবার্ষিকী উপলক্ষে দিল্লীর ন্যাশনাল গ্যালারি অফ মডার্ন আর্টে প্রদর্শনী
ন্যাশনাল গ্যালারি অফ মডার্ন আর্টে প্রদর্শনী
কবিগুরু রবীন্দ্রনাথ ঠাকুরের জন্মবার্ষিকী উপলক্ষে কেন্দ্রীয় সংস্কৃতি মন্ত্রকাধীন দ্য ন্যাশনাল গ্যালারি অফ মডার্ন আর্ট -এ সোমবার, ৭ মে, ‘গুরুদেব : দ্য জার্নি অফ দ্য মেস্ট্রো’ শীর্ষক প্রদর্শনীর সূচনা হয়েছে। এর আনুষ্ঠানিক উদ্বোধন করেন আর্জেন্টিনার রাষ্ট্রদূত মিঃ জেফরি সেক্সটন সহ বিভিন্ন দেশের দূতাবাসের সাংস্কৃতিক উপদেষ্টা ও আধিকারিকগণ।
অনুষ্ঠানে এনজিএমএ-এর মহানির্দেশক শ্রী অদ্বৈত গরণ্যক কবিগুরু প্রসঙ্গে বলেন, বহু গুণের অধিকারী রবীন্দ্রনাথ সাহিত্য জগতে বিশেষ অবদানের পরিচয় দেয়েছেন। রবীন্দ্রনাথ বাল্যকাল থেকেই সাহিত্য, শিল্পকলা, সঙ্গীত ও নৃত্যকলার প্রতি আকৃষ্ট হয়েছিলেন বলে তিনি উল্লেখ করেন। শ্রী গরণ্যক বলেন, ১৯১৩ সালে তাঁর রচিত গীতাঞ্জলি ভারতকে সেই প্রথম সাহিত্যের জন্য নোবেল পুরস্কার এনে দেয়। রবীন্দ্রনাথের শিল্পকর্মে তাঁর বিরল প্রতিভার নজির পাওয়া যায়।
তাঁর কাজ পরবর্তীকালে শিল্পকলায় পরিবর্তন আনার ক্ষেত্রে বিশেষ ভূমিকা পালন করে এবং শিল্পকলা জগতে আধুনিক যুগের প্রবর্তন হয়।
উদ্বোধনী অনুষ্ঠানের পরে শিশুরা “একলা চলো রে” গানটি পরিবেশন করে এবং হাঙ্গেরীয় শিল্পীদ্বয় পিয়ানোবাদক মিসেস বিরাগ কিস এবং সেলবাদক মিঃ স্যান্ডো ডেসো রবীন্দ্র সঙ্গীত পরিবেশন করেন।
৮ মে থেকে ১০ জুন পর্যন্ত এমজিএমএ-তে সোমবার ও জাতীয় ছুটির দিন ছাড়া প্রতিদিন বেলা ১১টা থেকে সন্ধ্যা ৬-৩০ মিনিট পর্যন্ত এই প্রদর্শনী চলবে।
(Visitor Counter : 33
উপ-রাষ্ট্রপতিরসচিবালয়
প্রাচীন ভারতীয় ভাষাগুলির সংরক্ষণ এবং প্রচার সময়ের দাবি : বললেন উপরাষ্ট্রপতি
মাতৃভাষার প্রসারে জাতীয় আন্দোলন গড়ে তোলার ডাক
প্রাচীন ভাষার পন্ডিতদের ‘রাষ্ট্রপতির সম্মান’ এবং ‘মহর্ষি বদ্রায়ন ব্যাস সম্মান’ পুরস্কার প্রদান
নয়াদিল্লি, ০৪ এপ্রিল, ২০১৯
উপরাষ্ট্রপতি এম ভেঙ্কাইয়া নায়ডু বলেছেন, প্রাচীন ভারতীয় ভাষাগুলির প্রসার এবং সংরক্ষণ সময়ের দাবি। কারণ এই ভাষাগুলি আমাদের প্রাচীন সভ্যতার মূল্য, জ্ঞান এবং প্রজ্ঞার জানালা খুলে দেয়।
নতুন দিল্লীতে আজ এখানে প্রাচীন ভাষাগুলির পন্ডিতদের ‘রাষ্ট্রপতি সম্মান’ এবং ‘মহর্ষি বদ্রায়ন ব্যাস সম্মান’ পুরস্কার প্রদান অনুষ্ঠানে বক্তৃতা দিতে গিয়ে শ্রী নায়ডু বলেন, একটি ভাষার মৃত্যু হলে গোটা সংস্কৃতির মৃত্যু হয়। আমরা সেটা করতে দিতে পারি না। ভাষা সহ প্রাচীন ঐতিহ্যকে রক্ষা করা আমাদের সংবিধান সম্মত কর্তব্য। তিনি বিশেষজ্ঞদের সমীক্ষার উল্লেখ করে বলেন, যে প্রায় ৬০০টি ভাষা মৃতপ্রায়। এবং গত ৬০ বছরে আড়াইশোর বেশি ভাষা মুছে গেছে। উপরাষ্ট্রপতি বলেন, আধুনিক ভারতীয় ভাষাগুলির প্রাচীন শিকড় আছে এবং কোন না কোন ভাবে এগুলি সেইসব ভাষা থেকেই উদ্ভুত।
ভাষারক্ষা এবং প্রসারে বহুমুখী কর্তব্যের উল্লেখ করে শ্রী নায়ডু বলেন, এটা শুরু করতে হবে প্রাথমিক বিদ্যালয়ের স্তর থেকে এবং চালাতে হবে শিক্ষার উচ্চ পর্যায় পর্যন্ত।
তিনি সাধারণ মানুষকে বাড়িতে, বাইরে, সভায়, প্রশাসনিক কাজে মাতৃভাষা ব্যবহার করার আর্জি জানান। মাতৃভাষার প্রসার ও রক্ষণে জাতীয় আন্দোলন গড়ে তোলার ডাক দেন উপরাষ্ট্রপতি। তিনি বিভিন্ন রাজ্য সরকার, কেন্দ্র, শিক্ষাবিদ এবং স্কুল প্রশাসনকে মাতৃভাষায় প্রাথমিক এবং উচ্চশিক্ষা দেওয়ার আহ্বান জানান।
এই সম্মানজনক অনুষ্ঠানটির আয়োজন করে মানব সম্পদ উন্নয়ন মন্ত্রক যেখানে উপস্হিত ছিলেন ১০০ বিশিষ্ট পন্ডিত এবং ভাষাবিদ যাঁরা তাঁদের বিভিন্ন ধরণের সাহিত্য কর্মের মাধ্যমে ভারতীয় প্রাচীন ভাষাগুলির সংরক্ষণ ও প্রসারে কাজ করেছে। ২০১৬-১৭ এবং ২০১৮র জন্য সংস্কৃত, আরবি, ফার্সি, পালি, প্রাকৃত, প্রাচীন কন্নড়, প্রাচীন তেলুগু এবং প্রাচীন মালায়লম ভাষায় বিশিষ্ট অবদানের জন্য পুরস্কার প্রদান করা হল।
শ্রী নায়ডু ভাষা প্রযুক্তি এবং বহু ভারতীয় ভাষার জন্য কৃত্রিম উপায়ে সাহায্যকারী ডেটা ডিস্ট্রিবিউশন পোর্টালের সূচনা করেন এবং লিঙ্গুইস্টিক ডেটা রিসোর্সেস ফর আর্টিফিসিয়াল ইন্টেলিজেন্স প্রকাশ করেন।
CG/AP/NS
(Visitor Counter : 149
কয়লামন্ত্রক
কয়লা ক্ষেত্রে ১০০ শতাংশ বিদেশি বিনিয়োগের ফলে প্রতিযোগিতার বাজার আরও বাড়বে – শ্রী প্রহ্লাদ যোশী
নয়াদিল্লি, ২৯ অগাস্ট, ২০১৯
প্রধানমন্ত্রী শ্রী নরেন্দ্র মোদী পরিচালিত সরকার কয়লা ক্ষেত্রে ১০০ শতাংশ প্রত্যক্ষ বিদেশি বিনিয়োগের যে সিদ্ধান্ত নিয়েছে তা কয়লা ক্ষেত্রে এযাবৎ সবথেকে বড় সংস্কার। এই উদ্যোগের ফলে কয়লা ক্ষেত্রে পরিকাঠামোগত উন্নয়নের পাশাপাশি, সকলের কাছে দিবা-রাত্রি ২৪ ঘন্টাই বিদ্যুৎ পৌঁছে দেওয়া সম্ভব হবে।
এক বিবৃতিতে কেন্দ্রীয় কয়লা, খনি ও সংসদীয় বিষয়ক মন্ত্রী শ্রী প্রহ্লাদ যোশী বলেছেন, “১০০ শতাংশ বিনিয়োগ আমাদের সময়কালে সবথেকে বড় সংস্কার। সরকারের এই সিদ্ধান্ত আন্তর্জাতিক শিল্পোদ্যোগীদের উৎসাহিত করবে এবং দেশে এক প্রতিযোগিতাপূর্ণ কয়লা বাজার গড়ে তুলতে সাহায্য করবে। আশা করা হচ্ছে, এই সিদ্ধান্তের ফলে আরও আধুনিক কয়লা খনন প্রযুক্তির সুবিধা মিলবে। এমনকি, এই প্রযুক্তি পরিবেশবান্ধব কয়লা খননেও সহায়তা দেবে। কয়লা সমৃদ্ধ অঞ্চলগুলিতে প্রত্যক্ষ ও পরোক্ষ কর্মসংস্থানের পাশাপাশি ঐ অঞ্চলগুলির আর্থিক উন্নয়নেও ইতিবাচক প্রভাব ফেলবে।” তিনি আরও বলেন, এই সংস্কারমূলক উদ্যোগ কয়লা সমৃদ্ধ রাজ্যগুলিকে রাজস্ব বাড়াতে সাহায্য করবে। শিল্পোদ্যোগীদের আকৃষ্ট করার পাশাপাশি প্রতিযোগিতাপূর্ণ কয়লা বাজার গড়ে তুলতে সাহায্য করবে। দেশের শক্তি নিরাপত্তার ক্ষেত্রেও এই উদ্যোগ গুরুত্বপূর্ণ ভূমিকা নেবে বলে জানিয়ে শ্রী যোশী বলেন, ভারতের ৭০ শতাংশ বিদ্যুৎ তাপবিদ্যুৎ কেন্দ্রগুলি থেকেই পাওয়া যায়।
SSS/BD/DM
(Visitor Counter : 81
স্বরাষ্ট্র মন্ত্রক
সন্ত্রাস দমন আইনের আওতায় নথিভুক্ত মামলা
নয়াদিল্লি, ১৬ সেপ্টেম্বর, ২০২০
ভারতীয় সংবিধানের সপ্তম তফশিল অনুযায়ী আইন-শৃঙ্খলা ও পুলিশী ব্যবস্থা উভয়েই রাজ্যের এক্তিয়ারভুক্ত বিষয়। অবশ্য, কেন্দ্রীয় এজেন্সি হিসাবে জাতীয় অপরাধ রেকর্ড ব্যুরো  রাজ্য এবং কেন্দ্রশাসিত অঞ্চলগুলির কাছ থেকে প্রাপ্ত তথ্য অনুসারে সমস্ত পরিসংখ্যান একত্রিত করে। এই পরিসংখ্যান ‘ভারতে অপরাধ’ শীর্ষক বার্ষিক প্রকাশনার মাধ্যমে জনসমক্ষে প্রকাশ করা হয়। এই পরিসংখ্যান ২০১৮’তে সর্বশেষ প্রকাশিত হয়েছিল। প্রকাশিত পরিসংখ্যান অনুযায়ী, ২০১৬, ২০১৭ এবং ২০১৮-তে দেশে সন্ত্রাস বিরোধী আইন অর্থাৎ ১৯৬৭ সালে বেআইনি কাজকর্ম  আইনের আওতায় যথাক্রমে - ৯২২, ৯০১ এবং ১ হাজার ১৮২টি মামলা নথিভুক্ত হয়েছে। একইভাবে এই আইনের আওতায় আলোচ্য তিন বছরে যথাক্রমে ৯৯৯, ১ হাজার ৫৫৪ এবং ১ হাজার ৪২১ জন ব্যক্তিকে গ্রেফতার করা হয়েছে।
জাতীয় অপরাধ রেকর্ড ব্যুরোর কাছ থেকে পাওয়া তথ্যানুযায়ী, ২০১৬, ২০১৭ এবং ২০১৮’তে সারা দেশে সন্ত্রাস দমন আইন অর্থাৎ ১৯৬৭’র বেআইনি কাজকর্ম  আইনের আওতায় যথাক্রমে – ২৩২, ২৭২ এবং ৩১৭টি মামলার ক্ষেত্রে নিরাপত্তা এজেন্সিগুলি চার্জশিট দাখিল করে। এছাড়াও, ২০১৭ এবং ২০১৮’তে ৯২ এবং ৫২টি ক্ষেত্রে চার্জশিট দাখিল করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য দেন স্বরাষ্ট্র প্রতিমন্ত্রী শ্রী জি কিষাণ রেড্ডি।
(CG/BD/SB
ভূ-বিজ্ঞানমন্ত্রক
কলম্বো নিরাপত্তা সম্মেলনের অধীনে ভারতের গবেষণা জাহাজ ‘সাগর নিধি’-তে বিজ্ঞানীদের নিয়ে প্রথম যাত্রা সূচনা
প্রেস ইনফরমেশন ব্যুরো
ভারত সরকার
নতুন দিল্লি, ০৩ দিল্লি, ২০২৩
ভারত মহাসাগরীয় এলাকার দেশগুলিকে নিয়ে কলম্বো নিরাপত্তা সম্মেলনের অধীন সামুদ্রিক সহযোগিতা গড়ে তোলার লক্ষ্যে বাংলাদেশ এবং মরিশাসের বিজ্ঞানীদের নিয়ে ভারতের গবেষণা জাহাজ ‘সাগর নিধি’-র ঐতিহাসিক যাত্রার সূচনা হল ২৯ জুন, ২০২৩। এই সামুদ্রিক অভিযান চলবে প্রায় ৩৫ দিন ধরে।
এই অভিযানের দায়িত্বে রয়েছে পৃথ্বী বিজ্ঞান মন্ত্রকের অধীন ইন্ডিয়ান ন্যাশনাল সেন্টার ফর ওশান ইনফরমেশন সার্ভিসেস । ২০২২-এর নভেম্বরে কলম্বো নিরাপত্তা সম্মেলনের অধীন সমুদ্রতত্ত্ববিদ এবং হাইড্রোগ্রাফারদের প্রথম বৈঠকের ফলশ্রূতি হিসেবে এই অভিযানকে দেখা হচ্ছে।
এই অভিযানে বৈজ্ঞানিকরা বিভিন্ন সমুদ্র পরিসংখ্যান নিয়ে গবেষণা করবেন। এর পাশাপাশি সামুদ্রিক পরিবেশ এবং সামুদ্রিক পরিকাঠামোর ক্ষেত্রে যে পরিবর্তন ঘটছে তার বিভিন্ন দিক খতিয়ে দেখবেন।
CG/AB/SKD/
(Visitor Counter : 49
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ২৭শে নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১২১ কোটি ৬ লক্ষ টিকা দেওয়া হয়েছে।
বর্তমানে কোভিড মুক্ত হওয়ার হার ৯৮.৩৪ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১০ হাজার ৯শো ৬৭ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৯ লক্ষ ৮৮ হাজার ৭৯৭ জন।
নতুন করে গত ২৪ ঘন্টায় সংক্রমিত হয়েছেন ৮.৩১৮ জন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ৭হাজার ১৯জন।
মোট সংক্রমিতের ১ শতাংশের কম, মাত্র ০.৩১ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
দৈনিক সংক্রমিতের হার গত ৫৪দিন ধরে ২ শতাংশের কম, আজ এই হার ০.৮৬ শতাংশ।
সাপ্তাহিক সংক্রমিতের হার ১৩ দিন ধরে ১ শতাংশের নিচে রয়েছে, বর্তমানে ০.৮৮ শতাংশ।
মোট নমুনা পরীক্ষা হয়েছে ৬৩ কোটি ৮২ লক্ষ।
CG/CB/SFS
(Visitor Counter : 74
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৬ মে, ২০২০
কোভিড-১৯ সংক্রমণ মোকাবিলা ও প্রতিরোধে রাজ্য/কেন্দ্রশাসিত অঞ্চলগুলির পাশাপাশি, কেন্দ্রীয় সরকার পর্যায়ক্রমে একাধিক সুপরিকল্পিত এবং কার্যকর পদক্ষেপ নিচ্ছে। পরিস্তিতির ওপর উচ্চ পর্যায়ে নিরন্তর নজরদারি চালানো হচ্ছে এবং পরিস্থিতির পর্যালোচনা করা হচ্ছে।
ভাইরাস সংক্রমণ প্রতিরোধ ও নিয়ন্ত্রণে প্রশাসনগুলি নিরন্তর প্রয়াস চালাচ্ছে। তাই, সংক্রমণ প্রতিরোধে বারবার হাত ধোওয়া, স্বাস্থ্যবিধি মেনে চলা অত্যন্ত গুরুত্বপূর্ণ। বর্তমান পরিস্থিতি মোকাবিলায় কোভিড প্রতিরোধ উপযোগী স্বাস্থ্যবিধি ও অনুশাসন মেনে চলা আবশ্যক হয়ে উঠেছে। বিশ্বব্যাপী করোনা ভাইরাস মোকাবিলায় সবচেয়ে কার্যকর সামাজিক পদক্ষেপগুলি হ’ল মাস্ক বা ফেস কভার ব্যবহার করা, বয়স্ক এবং অসুস্থ ব্যক্তিদের প্রতি যত্নশীল হওয়া, জনসমক্ষে সামাজিক দূরত্ব বজায় রাখা প্রভৃতি।
ভারতে কোভিড-১৯ ভাইরাস নমুনা পরীক্ষার হার দ্রুতগতিতে বাড়ছে। দেশে এখন প্রতিদিন প্রায় ১ লক্ষ ১০ হাজার নমুনা পরীক্ষা হচ্ছে। নমুনা পরীক্ষার সংখ্যা বাড়াতে আরও পরীক্ষাগার খোলা হচ্ছে। প্রয়োজনীয় যন্ত্রপাতি, চিকিৎসা উপকরণ প্রশিক্ষিত মানবসম্পদের বন্দোবস্ত করা হচ্ছে। দেশে এখনও পর্যন্ত পরীক্ষাগারের সংখ্যা ৬১২। এর মধ্যে সরকার পরিচালিত নমুনা পরীক্ষাগার ৪৩০টি এবং বেসরকারি নমুনা পরীক্ষাগারের সংখ্যা ১৮২। উপসর্গ দেখা দেওয়া এবং প্রবাসী শ্রমিক, যাঁদের উপসর্গ নেই কিন্তু হোম কোয়ারেন্টাইনে রয়েছেন, তাঁদের অবিলম্বে নমুনা পরীক্ষার জন্য রাজ্য/কেন্দ্রশাসিত অঞ্চলগুলিকে স্বাস্থ্য ও পরিবার কল্যাণ মন্ত্রকের পক্ষ থেকে নীতি-নির্দেশিকা জারি করা হয়েছে। অধিকাংশ রাজ্য/কেন্দ্রশাসিত অঞ্চল কোভিড-১৯ নমুনা পরীক্ষার জন্য ট্রুন্যাট যন্ত্র কাজে লাগিয়ে আসছে। ইতিমধ্যেই দেশে সম্পূর্ণ দেশীয় প্রযুক্তিতে আরটি – টিসিআর কিট, আরএনএ এক্সট্রাকশন কিট উৎপাদন শুরু হয়েছে।
দেশে করোনায় আক্রান্তে সুস্থতার হার বেড়ে হয়েছে ৪১.৬১ শতাংশ। এখনও পর্যন্ত কোভিড-১৯ আক্রান্ত ৬০ হাজার ৪৯০ জন রোগী সুস্থ হয়ে উঠেছেন। দেশে কোভিড-১৯ এ মৃত্যু হার ১৫ই এপ্রিলের ৩.৩০ শতাংশ থেকে কমে বর্তমানে ২.৮৭ শতাংশে পৌঁছেছে। ভারতে এই মৃত্যু হার বিশ্বের মধ্যে সবচেয়ে কম। বর্তমানে করোনায় সারা বিশ্বে গড় মৃত্যু হার ৬.৪৫ শতাংশ।
দেশে প্রতি লক্ষ জনসংখ্যায় মৃত্যু হার বিশ্লেষণ করে দেখা গেছে, লক্ষ প্রতি মৃত্যু হার ০.৩, যেখানে বিশ্ব জুড়ে মৃত্যু হার ৪.৪। দেশে মৃত্যু হার হ্রাস পাওয়া এবং শতাংশের হিসাবে মৃত্যু হার কমে আসা এটাই প্রমাণ করে যে, উপযুক্ত চিকিৎসা-পদ্ধতি অনুসরণ এবং আগাম রোগ চিহ্নিতকরণ ব্যবস্থা অত্যন্ত কার্যকর ভূমিকা নিয়েছে।
কোভিড-১৯ সম্পর্কে প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
প্রতিরক্ষামন্ত্রক
ভারত অ্যারো ইন্ডিয়া ২০২১- এর পাশাপাশি ভারত মহাসাগরীয় অঞ্চলের প্রতিরক্ষামন্ত্রীদের সম্মেলনের আয়োজন করবে
নতুন দিল্লি, ৩ ফেব্রুয়ারি, ২০২১
ভারত অ্যারো ইন্ডিয়া ২০২১- এর পাশাপাশি ভারত মহাসাগরীয় অঞ্চলের প্রতিরক্ষামন্ত্রীদের সম্মেলনের আয়োজন করবে।এশিয়ার বৃহত্তম এয়ারো শো ৩ থেকে ৫ ফেব্রুয়ারি পর্যন্ত বেঙ্গালুরুতে অনুষ্ঠিত হবে।এবারের সম্মেলনের মূল ভাবনা, 'ভারত মহাসাগরীয় অঞ্চলে শান্তি, সুরক্ষা ও সহযোগিতা বৃদ্ধি'। প্রতিরক্ষা সচিবের স্বাগত ভাষণ এবং ভারত মহাসাগরীয় অঞ্চলের দেশ গুলির প্রতিরক্ষা মন্ত্রী দের সম্মোধন দিয়ে সম্মেলন শুরু হবে। ভারতের প্রতিরক্ষামন্ত্রী শ্রী রাজনাথ সিং সমাপ্তি অনুষ্ঠানে ভাষণ দেবেন।
চলতি বছরের ৩০ জানুয়ারি পর্যন্ত পাওয়া তথ্য অনুযায়ী ১৮ টি দেশের প্রতিনিধিরা এই সম্মেলনে যোগ দেবেন বলে জানা গেছে। এর মধ্যে মালদ্বীপ, কোমোরোস, ইরান এবং মাদাগাস্কারের স্বরাষ্ট্র মন্ত্রীরা রয়েছেন। এর পাশাপাশি অস্ট্রেলিয়া, কেনিয়া, সেশেলস, মরিশাস, কুয়েত এবং মায়ানমারের রাষ্ট্রদূত ও হাই কমিশনারগণ রয়েছেন। এছাড়াও দশটি রাষ্ট্রের প্রতিরক্ষা সচিব এবং সার্ভিস চিফরা সম্মেলনে উপস্থিত থাকবেন।
এই সম্মেলনটি একটি প্রাতিষ্ঠানিক, অর্থনৈতিক ও সমন্বয় মূলক পরিবেশে অনুষ্ঠিত হবে। ভারত মহাসাগরীয় অঞ্চলে শান্তি, স্থিতিশীলতা ও সমৃদ্ধির বিকাশ ঘটানোর বিষয়েও আলোকপাত করা হবে। সম্মেলনে যোগ দেওয়া দেশগুলির মধ্যে প্রতিরক্ষা শিল্পের সহযোগিতা, নকশা ও জাহাজ নির্মাণের জন্য ভারতীয় প্রতিরক্ষা শিপ ইয়ার্ড গুলিতে উপলব্ধ সম্পদ ভাগ করে নেওয়া, বন্ধুত্বপূর্ণ দেশগুলির সাথে ভারতীয় বন্দর গুলিতে সহযোগিতা সহ সামুদ্রিক নজরদারি ও সহযোগিতার বিষয়ে গুরুত্ব দেওয়া হবে। এছাড়াও মানবিক সহায়তা এবং দুর্যোগের ক্ষেত্রে সহায়তা প্রদান সহ সমুদ্র দূষণ রোধ ও সামুদ্রিক সম্পদ বৃদ্ধির লক্ষ্যে প্রযুক্তির উন্নয়ন নিয়ে আলোচনা করা হবে।
ভারতে ভৌগোলিকভাবে ভারত মহাসাগরের কেন্দ্রস্থল এবং ৭৫০০ কিলোমিটার বিস্তৃত উপকূল রেখা রয়েছে।প্রধানমন্ত্রী শ্রী নরেন্দ্র মোদির দ্বারা বর্ণিত সুরক্ষা ও প্রবৃদ্ধির জন্য ভারতের দৃষ্টিভঙ্গি হচ্ছে ভারত মহাসাগর অঞ্চলের দেশগুলোর মধ্যে ঘনিষ্ঠ সহযোগিতা বাড়ানো।
এই সম্মেলনের মাধ্যমে ভারত মহাসাগরীয় দেশ গুলির সঙ্গে শান্তি, অগ্রগতি এবং সমৃদ্ধি যেমন সম্ভব হবে, তেমনি দেশ গুলির মধ্যে পারস্পরিক সহযোগিতা ও সমন্বয় আরও জোরদার হবে।
অর্থমন্ত্রক
জিএসটি দাখিলের নতুন পদ্ধতি
অভিন্ন পণ্য ও পরিষেবা কর  পর্ষদের ৩১তম বৈঠকে সিদ্ধান্ত হয়েছে যে করদাতাদের জন্য জিএসটি দাখিলের ক্ষেত্রে নতুন এক পদ্ধতি চালু করা হবে। নতুন এই কর দাখিল পদ্ধতিকে আরও সহজতর করে তুলতে ইতিমধ্যেই পরিকল্পনার কাজ সমাপ্ত হয়েছে।
করদাতাদের সুবিধার্থে জিএসটি পোর্টালে ইতিমধ্যেই একটি অফলাইন রিটার্ন দাখিলের ব্যবস্থা চালু করা হয়েছে। এর ফলে, করদাতারা নতুন রিটার্ন দাখিলের বিভিন্ন পন্থাপদ্ধতি সম্বন্ধে সহজেই জানতে পারবেন। অনলাইন পোর্টালের মাধ্যমে কর দাখিলের কথা বিবেচনায় রেখেই অফলাইন রিটার্ন দাখিলের এই পদ্ধতি চালু করা হচ্ছে। নতুন এই কর দাখিল ব্যবস্থায় মোট তিনটি পদ্ধতি রয়েছে। প্রথমটি হল – ফর্ম জিএসটি রিটার্ন-১ এবং অন্য দুটি হল – ফর্ম জিএসটি অ্যানেক্সচার-১ এবং ফর্ম জিএসটি অ্যানেক্সচার-২।
আগামী জুলাই মাস থেকেই করদাতারা অফলাইন ব্যবস্থার মাধ্যমে পরীক্ষামূলকভাবে ফর্ম জিএসটি অ্যানেক্সচার-১ ব্যবহার করে চালান আপলোড করতে পারবেন। এমনকি, ফর্ম জিএসটি অ্যানেক্সচার-২ অফলাইন ব্যবস্থার মাধ্যমে করদাতারা আপলোড করা চালান দেখতে ও তা ডাউনলোড করতে পারবেন। জিএসটি পোর্টালের অনলাইন ব্যবস্থার মাধ্যমেও দাখিল করা চালান সম্পর্কিত বিবরণ পাওয়া যাবে। তবে, জুলাই থেকে সেপ্টেম্বর – এই তিন মাস নতুন কর দাখিল ব্যবস্থার  সুবিধা করদাতারা পরীক্ষামূলকভাবে গ্রহণ করতে পারবেন। পরীক্ষামূলক এই ব্যবস্থায় করমান্যতা বা ইনপুট ট্যাক্স ক্রেডিট ক্ষেত্রে কোনরকম প্রভাব পড়বে না। এই তিন মাসে করদাতারা ফর্ম জিএসটিআর-১ এবং ফর্ম জিএসটিআর-৩বি পূরণ করে তাঁদের যাবতীয় কর প্রক্রিয়া সম্পন্ন করতে পারবেন।
আগামী অক্টোবর থেকে কর দাখিলের ক্ষেত্রে ফর্ম জিএসটি অ্যানেক্সচার-১ বাধ্যতামূলক হচ্ছে। একইসঙ্গে, ফর্ম জিএসটিআর-১-এর পরিবর্তে ফর্ম জিএসটি অ্যানেক্সচার-১ চালু হচ্ছে। বিগত অর্থবর্ষে ৫ কোটি টাকার বেশি বার্ষিক লেনদেনের ক্ষেত্রে করদাতারা আগামী অক্টোবর মাস থেকে ফর্ম জিএসটি অ্যানেক্সচার-১ পদ্ধতির সাহায্যে তাঁদের মাসিক কর সংক্রান্ত খতিয়ান আপলোড করতে পারবেন। বিগত অর্থবর্ষে ৫ কোটি টাকা পর্যন্ত বার্ষিক লেনদেনের ক্ষেত্রে ছোট করদাতারা বাধ্যতামূলকভাবে ত্রৈমাসিক ফর্ম জিএসটি অ্যানেক্সচার-১ পদ্ধতির সাহায্যে কর খতিয়ান আপলোড করতে পারবেন। অবশ্য, বড় বা ছোট উভয় শ্রেণীর করদাতারাই ফর্ম জিএসটি অ্যানেক্সচার-১ পদ্ধতির সাহায্যে চালান বা কর সংক্রান্ত অন্যান্য বিবরণ আপলোড করার সুযোগ আগের মতোই পাবেন। আগামী অক্টোবর ও নভেম্বর মাসে বড় করদাতারা মাসিক ভিত্তিতে ফর্ম জিএসটিআর-৩বি দাখিল করতে পারবেন। এই শ্রেণীর করদাতারা ডিসেম্বর মাসের জন্য তাঁদের প্রথম ফর্ম জিএসটিআর রিটার্ন-০১ ২০২০-র ২০শে জানুয়ারি পর্যন্ত দাখিল করতে পারেন। অন্যদিকে, ছোট করদাতাদের ফর্ম জিএসটিআর-৩বি দাখিল করার প্রয়োজন হবে না। তবে, আগামী অক্টোবর মাস থেকে এঁদেরকে ফর্ম জিএসটি পিএমটি-০৮ দাখিল করতে হবে। ছোট করদাতারা অক্টোবর থেকে ডিসেম্বর পর্যন্ত ত্রৈমাসিকের জন্য তাঁদের প্রথম ফর্ম জিএসটিআর রিটার্ন-১ দাখিল করার সুযোগ পাবেন ২০২০-র ২০শে জানুয়ারি পর্যন্ত।
২০২০-র জানুয়ারি থেকে সমস্ত করদাতাদের ফর্ম জিএসটি রিটার্ন-১ দাখিল করতে হবে। কারণ, আলোচ্য সময় থেকে জিএসটিআর-৩বি পদ্ধতিতে কর দাখিল প্রক্রিয়া সম্পূর্ণরূপে প্রত্যাহার করে নেওয়া হচ্ছে। আগামী অক্টোবর থেকে ডিসেম্বর পর্যন্ত রিফান্ড বা ফেরৎ সংক্রান্ত আবেদন দাখিল ও তার প্রক্রিয়ার জন্য পৃথক নির্দেশাবলী জারি করা হবে।
(Visitor Counter : 164
প্রতিরক্ষামন্ত্রক
‘মেক ইন ইন্ডিয়া’ কর্মসূচির প্রতি গুরুত্বঃ টি-৯০ ট্যাঙ্কের জন্য ১৫১২টি মাইন তোলার যন্ত্র সংগ্রহের উদ্দেশ্যে বিইএমএল-এর সঙ্গে প্রতিরক্ষা মন্ত্রকের চুক্তি স্বাক্ষর
নতুনদিল্লি, ২০শে জুলাই, ২০২০
সরকারের মেক ইন ইন্ডিয়া কর্মসূচীকে বাস্তবায়নের জন্য প্রতিরক্ষা মন্ত্রী শ্রী রাজনাথ সিং-এর অনুমোদনক্রমে মন্ত্রকের অধিগ্রহণ শাখা ভারত আর্থ মুভারস লিমিটেডের  সঙ্গে ৫৫৭ কোটি টাকার একটি চুক্তি স্বাক্ষর করেছে। এই চুক্তি অনুযায়ী টি-৯০ এস/এসকে ট্যাঙ্কের জন্য ১৫১২টি মাইন খোঁড়ার যন্ত্র বিইএমএল সরবরাহ করবে। চুক্তির শর্ত অনুসারে পুরো প্রকল্পের কমপক্ষে ৫০% সামগ্রী দেশে তৈরি করতে হবে।
এই মাইন তোলার যন্ত্রগুলি  ভারতীয় সশস্ত্র বাহিনীর সাঁজোয়া শাখার টি-৯০ ট্যাঙ্কের সঙ্গে লাগানো হবে। যুদ্ধের সময় শত্রুপক্ষের মাইন পুতে রাখা এলাকার ওপর দিয়ে ট্যাঙ্ক গেলে, মাইন বিষ্ফোরণে সেগুলি ধ্বংস হয়ে যায়। মাইন প্লাও যন্ত্রটি ট্যাঙ্কে লাগানো থাকলে, সেগুলি ওই মাইনকে শনাক্ত করে সরিয়ে দেবে। ফলে ট্যাঙ্কের চলাচলে কোন সমস্যা হবে না। মাইন বিস্ফোরণের ক্ষতি এড়িয়ে বাহিনীর সদস্যরা শত্রুপক্ষের এলাকায় ঢুকতে পারবেন।
পরিকল্পনা অনুযায়ী, ২০২৭ সালের মধ্যে এই ১৫১২টি মাইন প্লাও সেনাবাহিনীর হাতে চলে আসবে। এর ফলে সেনাবাহিনীর যে কোন অভিযানে অংশগ্রহণের ক্ষমতা আরো বাড়বে।
(CG/CB
মন্ত্রিসভারঅর্থনৈতিকবিষয়সংক্রান্তকমিটি
ভারত বন্ড এক্সচেঞ্জ ট্রেডেড ফান্ড গঠনের প্রস্তাবে মন্ত্রিসভার সায়
নয়াদিল্লি, ০৪ ডিসেম্বর,২০১৯
কেন্দ্রীয় রাষ্ট্রায়ত্ত সংস্থা, কেন্দ্রীয় রাষ্ট্রায়ত্ত আর্থিক প্রতিষ্ঠান, অধিগৃহীত সংস্থা এবং অন্যান্য সরকারি সংগঠনের জন্য তহবিল সংস্থানের অতিরিক্ত উৎস গড়ে তুলতে ভারত বন্ড এক্সচেঞ্জ ট্রেডেড ফান্ড গঠনের প্রস্তাব কেন্দ্রীয় মন্ত্রিসভায় অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে আজ এই প্রস্তাব গৃহীত হয়। ভারত বন্ড এক্সচেঞ্জ ট্রেডেড ফান্ড দেশে প্রথম কর্পোরেট বন্ড এক্সচেঞ্জ ট্রেডেড ফান্ড হয়ে উঠবে।
এই ফান্ডের বৈশিষ্ট্যগুলির মধ্যে রয়েছে –
কেন্দ্রীয় রাষ্ট্রায়ত্ত সংস্থা, কেন্দ্রীয় রাষ্ট্রায়ত্ত আর্থিক প্রতিষ্ঠান, অধিগৃহীত সংস্থা এবং অন্যান্য সরকারি সংগঠনের পক্ষ থেকে বাজারে বন্ড ছেড়ে এক্সচেঞ্জ ট্রেডেড ফান্ড বিভিন্ন ধরনের বন্ডের এক বিপুল সম্ভার হয়েউঠবে;
বন্ডগুলির বাণিজ্যিক লেনদেন;
বন্ডের ন্যূনতম মূল্য ১ হাজার টাকা এবং
কম খরচ সাপেক্ষ।
বৈঠকে আরও সিদ্ধান্ত হয়েছে – প্রতিটি এক্সচেঞ্জ ট্রেডেড ফান্ডের মেয়াদ উত্তীর্ণের নির্দিষ্ট তারিখ থাকবে। বর্তমানে এ ধরনের ফান্ডের মেয়াদ উত্তীর্ণের দুটি নির্দিষ্ট সময়সীমা রয়েছে। একটি হ’ল তিন বছর এবং অন্যটি দশ বছর। প্রতিটি মেয়াদ উত্তীর্ণের সময়সীমায় পৃথক ইন্ডেক্স থাকবে। এ ধরনের ইন্ডেক্সগুলি চূড়ান্ত করবে ন্যাশনাল স্টক এক্সচেঞ্জ।
এ ধরনের বন্ড বাজারে ছাড়ার ফলে কর রিটার্নের ক্ষেত্রে আরও নিরাপত্তা আসবে এবং বন্ডের বাণিজ্যিক লেনদেনে আরও স্বচ্ছতা বজায় রাখা সম্ভব হবে। এছাড়াও, এই বন্ডগুলিতে খুচরো লগ্নিকারীরা সবচেয়ে কম ১ হাজার টাকা পর্যন্ত বিনিয়োগের সুবিধা পাবেন। এর ফলে, লগ্নিকারীরা বন্ড বাজারে কম বিনিয়োগ করেও বাজারের সুবিধা গ্রহণ করতে পারবেন।
মন্ত্রিসভার এই সিদ্ধান্তের ফলে কেন্দ্রীয় রাষ্ট্রায়ত্ত সংস্থা, কেন্দ্রীয় রাষ্ট্রায়ত্ত আর্থিক প্রতিষ্ঠান, অধিগৃহীত সংস্থা এবং অন্যান্য সরকারি সংগঠনের জন্য ঋণ চাহিদা পূরণে অতিরিক্ত উৎসের সংস্থান করা সম্ভব হবে। এমনকি, এ ধরনের সংস্থাগুলিতে লগ্নিকারীদের বিনিয়োগের সুবিধাও বৃদ্ধি পাবে। বাজারে ছাড়া বন্ডগুলি থেকে ভালো দাম পাওয়া যাবে, যা সংশ্লিষ্ট সংস্থা ও লগ্নিকারী উভয় পক্ষের কাছেই লাভজনক হবে। আশা করা হচ্ছে, এক্সচেঞ্জ ট্রেডেড ফান্ড এক নতুন বাজার ব্যবস্থা গড়ে তুলবে। এর ফলে, লগ্নিকারীদের মধ্যে সচেতনতা গড়ে তোলা সম্ভব হবে এবং দেশে নতুন বন্ডের ক্ষেত্রে এক্সচেঞ্জ ট্রেডেড ফান্ড চালু করা সম্ভব হবে।
CG/BD/SB
(Visitor Counter : 78